Здравейте, искам да попитам понеже тази седмица ми се случи да летя с раян еър и полетът ни закъсня с около 2.30 ч. почти 3 ч., държаха ни през цялото време вътре в самолета и не даваха вода освен ако не я платиш. На каква компенсация имам право ми е въпросът ? Благодаря на хората отделили време.




Закъснял полет
==============

 

Според Регламент 261/2004, който защитава правата на самолетни пътници при проблем с полета, за да имате право на обезщетение при закъснял полет, трябва да сте пристигнали поне 3 часа по-късно от предвиденото на крайната си дестинация. Имайте предвид, че тук се измерва часът на кацане, а не размерът на закъснение при излитане на самолета.


От друга страна ако излитането на полета е отложено с повече от 2 часа, авиокомпанията трябва да се погрижи за предоставяне на храна и напитки (може и под формата на ваучер). Ако сте консумирали и пазите касови бележки или фактури можете да поискате въстрановяване на разходите от авиокомпанията.


